APSTIPRINĀTS
Rīgas domes Pilsētvides attīstības un kvalitātes komisijas
02.10.2026. sēdē (protokola Nr. PAKK-26-12-prot 10. punkts)

[bookmark: _Hlk103002230]




[bookmark: _Hlk102390289][bookmark: _Hlk157765013][bookmark: _Hlk181178984]Konkursa „Rīgas līdzfinansējums dzīvojamo māju pielāgošanai patvertņu izveidei 2027. gadā” nolikums 

I. Vispārīgie jautājumi

1. Konkurss “Rīgas līdzfinansējums dzīvojamo māju pielāgošanai patvertņu izveidošanai 2027. gadā” (turpmāk – Konkurss) tiek izsludināts saskaņā ar Rīgas domes 28.08.2024. saistošajiem noteikumiem Nr. RD-24-294-sn „Par līdzfinansējumu dzīvojamo māju uzturēšanai un modernizēšanai Rīgā” (turpmāk – Saistošie noteikumi).
2. Konkursa nolikumā (turpmāk – Nolikums) lietotie termini atbilst Saistošajos noteikumos lietotiem terminiem.
3. Konkursu organizē Rīgas valstspilsētas pašvaldības (turpmāk – Pašvaldība) Īpašuma departaments (turpmāk arī – Departaments).
4. Departamenta administrēšanas kapacitāte ir līdz 5 apstiprinātajiem projektiem.
5. Rīgas domes Pilsētvides attīstības un kvalitātes komisija (turpmāk – Komisija) vērtē Konkursam iesniegtos projektus un lemj par projektu apstiprināšanu ar nosacījumiem vai bez nosacījumiem, noraidīšanu vai atstāšanu bez izskatīšanas.
6. Nolikuma izpratnē Mājoklis ir dzīvojamā ēka, kuras galvenais lietošanas veids ir “triju vai vairāku dzīvokļu māja”. 
7. Projektu Konkursam var iesniegt par Mājoklī esošas telpas vai telpu (turpmāk – projekta objekts) sagatavošanas darbiem, ar mērķi pielāgot tās III kategorijas patvertņu ierīkošanai, atbilstoši Civilās aizsardzības un katastrofas pārvaldīšanas likuma 7.1 panta pirmās daļas 3.punktam. 
Projekta objektam ir jāatbilst Valsts ugunsdzēsības un glābšanas dienesta (turpmāk – VUGD) izstrādātajās vadlīnijās par minimālajām prasībām telpu pielāgošanai III kategorijas patvertnes izveidošanai (turpmāk – VUGD vadlīnijas;
[bookmark: _Hlk215221470] https://www.vugd.gov.lv/lv/vadlinijas-par-minimalajam-prasibam-telpu-pielagosanai-iii-kategorijas-patvertnes-izveidosanai-0) noteiktajiem obligātajiem ieviešanas nosacījumiem (VUGD vadlīniju 1.1.-1.9. apakšpunkts).
8. Projekts nav pieļaujams un Komisija atstāj to bez izskatīšanas, ja projekta aktivitātes tiks īstenotas tāda būvprojekta ietvaros, kas paredz projekta objekta (Mājokļa) galvenā lietošanas veida maiņu uz nedzīvojamo ēku, viena vai divu dzīvokļu māju.
9. Projekts tiek atstāts bez izskatīšanas, ja Projekta iesniegšanas dienā Projekta būvdarbu veikšanai nepieciešamais būvprojekts nav saskaņots Rīgas pilsētas būvvaldē (līdz 31.08.2021.; turpmāk – Būvvalde) vai Pašvaldības Pilsētas attīstības departamentā (turpmāk – PAD), vai Būvniecības informācijas sistēmā nav iesniegts paziņojums par būvniecību.
10. Projekta objekta nesošo konstrukciju stāvoklis ir fiksējams tehniskās apsekošanas atzinumā, tehniskās izpētes atzinumā vai vizuālās apskates atzinumā (turpmāk – Atzinums), kas 12.02.2027. nav vecāks par 2 (diviem) kalendārajiem gadiem no tā sagatavošanas dienas. Atzinumu projektā iekļauj ar mērķi pārliecināties, ka projekta objekts atbilst Būvniecības likuma 9. pantā minētajām lietošanas drošības, mehāniskas stiprības un stabilitātes prasībām.
Atzinumam pielikumā pievieno apsekošanas aktu (Nolikuma 2.pielikums), kurā fiksēta projekta objekta atbilstība VUGD vadlīniju obligātajiem ieviešanas nosacījumiem.
11. Konkursā netiek piemērots Saistošo noteikumu 18.3. apakšpunktā noteiktais nosacījums par minimālo līdzfinansējuma apmēru būvdarbu vai citu atbalstāmo darbību izdevumu kompensācijai.
12. Projektu novērtēšanā izmanto Rīgas valstspilsētas pašvaldības administrētajā nekustamā īpašuma datu pārlūkošanas sistēmā (turpmāk - NEKIP) pieejamos datus, tai skaitā, datus par Mājokļa ekspluatācijas uzsākšanas gadu, sienu materiālu, galveno lietošanas veidu, telpu grupu lietošanas veidu, dzīvokļu skaitu. Pārbaudot atkritumu apsaimniekošanas atļaujas spēkā esamību izmanto datus, kas pieejami tīmekļavietnē: https://registri.vvd.gov.lv/izsniegtas-atlaujas-un-licences/atkritumu-apsaimniekosanas-atlaujas/izsniegtas-atkritumu-apsaimniekosanas-atlaujas/.
13. Projekta noslēdzošās aktivitātes, tas ir “Dokumentu iesniegšana līdzfinansējuma saņemšanai” (sk. Nolikuma 26.6. apakšpunktu) īstenošanas maksimālais beigu termiņš ir 15.11.2027. 
14. Projekta iesniegšana Konkursam nerada Pašvaldībai pienākumu piešķirt vai izmaksāt līdzfinansējumu. Līdzfinansējuma saņēmējs un Mājokļa īpašnieks ir atbildīgs par visiem riskiem, kas ir saistīti ar projekta īstenošanu, tostarp finanšu un tehniskiem riskiem, kā arī tādiem apstākļiem un notikumiem, kurus, saprātīgi rīkojoties, iepriekš bija iespējams paredzēt un kuri bija par šķērsli projekta īstenošanai.

II. Attiecināmās izmaksas un atbalstāmās darbības

15. Attiecināmās izmaksas ir projekta darbu veikšanas tiešās izmaksas un būvniecības dokumentācijas izstrādes izmaksas. 
16. [bookmark: _Hlk99638519]Izmaksas, kas nav norādītas Nolikuma 15. punktā un tieši neatbilst Nolikuma 19. punktā norādītajām atbalstāmām darbībām, ir neattiecināmās izmaksas.
17.  Lai izmaksas tiktu atzītas par attiecināmām, maksājumiem (izdevumiem) to segšanai jābūt veiktiem periodā no 01.01.2027. līdz 15.11.2027.
18.  Attiecināmo izmaksu summu norāda Konkursa tāmē (turpmāk – Tāme; Nolikuma 11. pielikums). Ja Tāmē nav norādītas darbības, kuras ir nepieciešamas projekta īstenošanai, Komisija prezumē, ka līdzfinansējuma saņēmējs veiks iepriekš minētās darbības, izmantojot tikai paša piesaistītus finanšu līdzekļus.
19. [bookmark: _Hlk99634947][bookmark: _Hlk215226260]Projekta ietvaros atbalstāmās darbības ir šādi projekta objektā paredzētie darbi:
19.1. ventilācijas sistēmas ierīkošana;
19.2. [bookmark: _Hlk215220236]durvju ailu jauna būvniecība vai pārbūve, kā arī ugunsdrošo durvju uzstādīšana. Durvīm jābūt izgatavotām no nedegoša materiāla (A1 uguns reakcijas klase);
19.3. [bookmark: _Hlk213921972][bookmark: _Hlk99635101]elektroenerģijas inženiertīklu ierīkošana vai atjaunošana, lai objektu aprīkotu ar autonomu apgaismojumu (tajā skaitā, apgaismojuma ierīces), kas kalpos par avārijas apgaismojumu elektroenerģijas padeves pārtraukuma gadījumā (izņemot ģeneratora novietošanu);
19.4. [bookmark: _Hlk217042876][bookmark: _Hlk215560062][bookmark: _Hlk217042906]kompleksa darbu veikšana, kuras ietvaros tiek veikta atkritumu vai būvgružu izvešana no projekta objekta, kopā ar vismaz vienu no Nolikuma 19.1.-19.3. apakšpunktā minēto atbalstāmo darbību;
19.5. kompleksa darbu veikšana, kuras ietvaros tiek veikta ūdens ņemšanas vietas ierīkošana projekta objektā, lai nodrošinātu pieeju dzeramajam ūdenim (ja Mājoklī ir esoša ūdensapgādes sistēma), kopā ar vismaz vienu no Nolikuma 19.1.-19.3. apakšpunktā minēto atbalstāmo darbību.
20. Ja darbi projekta objektā ir uzsākti pirms projekta iesniegšanas Konkursam, līdzfinansējuma saņēmējam ir pienākums nodrošināt Departamenta darbiniekiem iespēju apskatīt projekta objektu un iepazīties ar attiecīgiem dokumentiem. Departamenta darbinieku prasību neizpildes gadījumā projektu atstāj bez izskatīšanas.
21. Projekta aktivitātes jāveic projekta īstenošanas periodā, kas ir norādīts Nolikuma 26.6. apakšpunktā minētajā laika grafikā, turklāt nepārsniedzot periodu no 01.01.2027. līdz 15.11.2027. Projekta laika grafikā norādītajam projekta īstenošanas periodam jāsakrīt ar darbu veikšanas periodu, kas ir norādīts līgumā ar projekta darbu veicēju. Ja līgumā ar projekta darbu veicēju nav norādīts darbu izpildes periods, vai darbu izpildes periods ir atkarīgs no dažādu nosacījumu izpildes un šķēršļu novēršanas, projektu atstāj bez izskatīšanas.
22. Līdzfinansējums tiek izlietots un izmaksāts saskaņā ar līgumu. Līguma paraugs ir pievienots Nolikumam kā 6. pielikums.

III. Prasības līdzfinansējuma saņēmējam

23. Projektu Konkursam var iesniegt persona, kurai nav pasludināts maksātnespējas process, netiek īstenots tiesiskās aizsardzības process vai ārpustiesas tiesiskās aizsardzības process, ja tā attiecīgi ir:
23.1. Mājokļa īpašnieks;
23.2. dzīvokļu īpašnieku kopības vai kopīpašnieku pilnvarota persona gadījumā, ja līdzfinansējums lūgts Mājokļa kopīpašumā esošās daļas atjaunošanai.
24. Papildus Nolikuma 23. punktā noteiktajam, līdzfinansējuma saņēmējs nevar būt jebkura valsts, tajā skaitā pašvaldība, un jebkuras valsts vai pašvaldības kapitālsabiedrība, izņemot gadījumus, kad valsts vai pašvaldības kapitālsabiedrība pilda pārvaldnieka uzdevumus Dzīvojamo māju pārvaldīšanas likumā noteiktajā kārtībā. 
25. Projektu Konkursam nevar iesniegt par tādu Mājokli, kura īpašnieks ir jebkura valsts, pašvaldības, jebkuras valsts vai pašvaldības kapitālsabiedrība. 

IV. Projekta saturs

26. Piesakoties Konkursam, projektu veido šādi dokumenti:
26.1. [bookmark: _Hlk99440920]aizpildīta un parakstīta Pieteikuma veidlapa (Nolikuma 1. pielikums);
26.2. dokumenti, kas apliecina līdzfinansējuma saņēmēja tiesības pārstāvēt Mājokļa īpašnieku (kopīpašniekus), ja: 
26.2.1. Mājokļa īpašnieks (kopīpašnieki) ir fiziskās personas, tad pārstāvību noformē ar notariāli apliecinātu pilnvaru;
26.2.2.  Mājokļa īpašnieks (kopīpašnieki) ir juridiskās personas, tad pārstāvību noformē ar rakstveida pilnvaru (bez notariāla apliecinājuma);
26.2.3. [bookmark: _Hlk183173810] ja Mājoklis ir dzīvokļu īpašumos sadalītais kopīpašums, tad pārstāvību pamato:
26.2.3.1. ar dzīvokļu īpašnieku kopības lēmumu, kas pieņemts atbilstoši Dzīvokļa īpašuma likuma prasībām;
26.2.3.2. ar sākotnējo dzīvokļu īpašnieku kopsapulces/balsojuma protokolu (turpmāk – Protokols) un atkārtoti organizētās kopsapulces/aptaujas lēmumu (turpmāk – Atkārtotais lēmums), ja sākotnējā dzīvokļu īpašnieku kopsapulce/aptauja nav bijusi lemttiesīga dzīvokļu īpašnieku kvoruma trūkuma dēļ un tā tiek organizēta atkārtoti.
Atkārtotam lēmumam jāatbilst Dzīvokļa īpašuma likuma 19.1 vai 20.2 panta prasībām, tajā skaitā: 
26.2.3.2.1. atkārtotai kopsapulcei/aptaujai jābūt sasauktai vai noorganizētai ne vēlāk kā viena mēneša laikā pēc sākotnējās kopsapulces/aptaujas; 
26.2.3.2.2. atkārtotajā kopsapulcē/aptaujā pieņemtam lēmumam jābūt iekļautam sākotnējās kopsapulces/aptaujas darba kārtībā/ izlemjamo jautājumu sarakstā; 
26.2.3.2.3. atkārtotās kopsapulces/aptaujas dalībnieku reģistrācijas sarakstā reģistrētie dzīvokļu īpašnieki pārstāvēja vairāk nekā vienu trešdaļu no visiem dzīvokļu īpašumiem, un "par" nobalsojuši vairāk nekā puse no atkārtotajā kopsapulcē/aptaujā pārstāvēto dzīvokļu īpašumu īpašniekiem;
26.2.3.2.4. Atkārtotais lēmums nav spēkā un projektu atstāj bez izskatīšanas, ja sākotnējais lēmums ir pieņemts pēc 11.02.2027.
[bookmark: _Hlk84516415]No dzīvokļu īpašnieku kopības lēmumiem nepārprotami jāsecina, par ko nobalsoja dzīvokļu īpašumu īpašnieki (Dzīvokļu īpašnieku kopības lēmumiem jāsatur lemjošā daļa). Dzīvokļu īpašnieku kopības lēmumiem jāpievieno pilnvaru apliecinātās kopijas, ja dzīvokļa īpašuma īpašnieka vietā balsoja cita persona. Dzīvokļu īpašnieku kopības lēmuma lemjošās daļas piemērs ir norādīts Nolikuma 7. Pielikumā. Atkārtoti organizētās kopsapulces/aptaujas lēmuma piemērs ir norādīts Nolikuma 8. Pielikumā.;
26.2.4.  ja Mājoklis ir dzīvokļu īpašumos nesadalītais kopīpašums un zemesgrāmatu nodalījumā katram kopīpašniekam nav norādītas lietošanā esošās būves (būvju telpu grupas) vai nav reģistrēts ieraksts par lietošanas kārtības līgumu, tad pārstāvību var noformēt privātā kārtā noslēdzot sabiedrības līgumu. Sabiedrības līgumu jāparaksta visiem kopīpašniekiem, ja zemesgrāmatu nodalījumā katram kopīpašniekam ir norādītas lietošanā nodotas būves (būvju telpu grupas) vai ir reģistrēts ieraksts par lietošanas kārtības līgumu, sabiedrības līgumu var parakstīt tikai tie kopīpašnieki, kuru lietošanā ir Mājoklis (visas telpu grupas Mājoklī). Zemesgrāmatas nodalījumā (zemesgrāmatā reģistrētā lietošanas kārtības līgumā) norādīto būvju (telpu grupu) numuriem vai kadastra apzīmējumiem jāatbilst Mājokļa aktuālajā būves kadastrālās uzmērīšanas lietas eksplikācijā norādītajiem būves (telpu grupu) numuriem vai kadastra apzīmējumiem. Sabiedrības līgumam jāpievieno pilnvaru apliecinātās kopijas, ja kopīpašnieka vietā sabiedrības līgumu parakstīja cita persona, kā arī šā apakšpunkta prasībām atbilstoša lietošanas kārtības līguma, par kuru ir izdarīts ieraksts zemesgrāmatu nodalījumā, atvasinājumu, ja sabiedrības līgumu parakstīja tikai tie kopīpašnieki, kuru lietošanā ir Mājoklis (visas telpu grupas Mājoklī). Sabiedrības līguma piemērs ir norādīts Nolikuma 9. pielikumā. 
Visos gadījumos no pārstāvību pamatojoša dokumenta nepārprotami jāsecina, ka pilnvarnieks ir tiesīgs nodrošināt projekta īstenošanu, būt par personu, kura no sava norēķina konta norēķinās ar būvkomersantu, pārstāvēs pilnvarojuma devējus Konkursā ar visām procesuālajām tiesībām, parakstīs līdzfinansējuma līgumu un vienošanās pie tā, kā arī saņems savā norēķinu kontā līdzfinansējuma maksājumu.
26.3. [bookmark: _Hlk99444103]Atzinums, kas 12.02.2027. nav vecāks par 2 (diviem) kalendārajiem gadiem no tā sagatavošanas dienas. Atzinumam jāatbilst Ministru kabineta 15.06.2021. noteikumu Nr. 384 “Būvju tehniskās apsekošanas būvnormatīvs LBN 405-21” prasībām. Ja Atzinums izstrādāts līdz 01.11.2021., tad tam jāatbilst paraugam, kas ir apstiprināts ar Ministru kabineta 30.06.2015. noteikumu Nr. 337 “Noteikumi par Latvijas būvnormatīvu LBN 405-15 “Būvju tehniskā apsekošana”” pielikumu.
Atzinuma kopsavilkumā obligāti jāietver vārdus, ka projekta objekts “atbilst Būvniecības likuma 9. pantā minētajām lietošanas drošības, mehāniskas stiprības un stabilitātes prasībām”, tos nepārveidojot un nepapildinot ar atrunām. Iepriekš minēto vārdu neesamība vai pārveidošana pati par sevi ir priekšnosacījums projekta atstāšanai bez izskatīšanas.
Atzinumam pielikumā pievieno projekta objekta apsekošanas aktu (Nolikuma 2. pielikums) par objekta atbilstību VUGD vadlīniju obligātajiem ieviešanas nosacījumiem. Apsekošanas aktu aizpilda un paraksta būvspeciālists, kurš veica projekta objekta apsekošanu, kā arī līdzfinansējuma saņēmējs. Projektu, kura objekts neatbilst VUGD vadlīniju obligātajiem ieviešanas nosacījumiem, Komisija atstāj bez izskatīšanas. Izņēmums ir gadījumā, ja projekta objektā konstatēta VUGD vadlīniju 1.7. apakšpunktā minētā nosacījuma (objekts aizkrauts ar atkritumiem/būvgružiem) neatbilstība, taču projekta ietvaros paredzēta atkritumu/būvgružu izvešana.
26.4. projekta ietvaros paredzēto darbu saskaņošanu apliecinoši dokumenti:
26.4.1.  ventilācijas sistēmas ierīkošanai – paziņojums par būvniecību, kas iesniegts būvniecības informācijas sistēmā;
26.4.2.  durvju ailu jaunai būvniecībai vai pārbūvei – paskaidrojuma raksts ar Rīgas valstspilsētas pašvaldības Pilsētas attīstības departamenta (turpmāk – PAD) atzīmi par būvdarbu uzsākšanas nosacījumu izpildi;
26.4.3.  ugunsdrošu durvju uzstādīšanai projekta objektā – paskaidrojuma raksts ar PAD atzīmi par būvdarbu uzsākšanas nosacījumu izpildi, ja projekta ietvaros paredzēts uzstādīt ārdurvis Mājoklim, kas ir kultūras piemineklis;
26.4.4.  elektroenerģijas inženiertīklu ierīkošanai vai atjaunošanai, lai objektu aprīkotu ar autonomu apgaismojumu – paziņojums par būvniecību, kas iesniegts būvniecības informācijas sistēmā.
26.5. [bookmark: _Hlk148992907]projekta īstenošanai nepieciešamā dokumentācija:
26.5.1.  ventilācijas sistēmas ierīkošanai:
26.5.1.1. darbu organizēšanas projekts vai skaidrojošais apraksts par plānotajiem darbiem;
26.5.1.2. projekta objekta plānojums no aktuālās būves vai telpu grupas kadastrālās uzmērīšanas lietas, kurā redzama projekta objekta platība un izvietojums būvē;
[bookmark: _Hlk213924137]26.5.1.3. projekta risinājumi, tai skaitā, rasējumi, kuri attiecas uz Tāmē norādītiem darbiem;
26.5.1.4. būvdarbu līgums ar pielikumiem, tai skaitā, tāmi un grafiku, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām;
[bookmark: _Hlk215558765]26.5.1.5. Tāme, kurā ir norādītas visas būvdarbu līgumā paredzētās būvniecības izmaksas projekta ietvaros veicamajiem darbiem, atsevišķi uzrādot attiecināmo izmaksu aprēķina summu, no kuras tika aprēķināta pieprasītā līdzfinansējuma summa; Tāmi sagatavo atbilstoši paraugam (Nolikuma 11. pielikums), pielietojot tīmekļa vietnē www.atjauno.riga.lv pieejamo elektronisko formu. Tāme jāiesniedz papīra vai elektroniskā dokumenta (e-doc) formā, kā arī elektroniski .xls faila formātā, saglabājot aprēķina formulas. Tāmi sagatavo sertificēts būvinženieris un saskaņo būvkomersants, ar kuru ir noslēgts būvdarbu līgums. Tāmei jābūt parakstītai no darbu veicēja un līdzfinansējuma saņēmēja puses. Gadījumos, ja Tāmē ietvertie darbi un tās noformējums ir identiski ar būvdarbu līguma pielikumā esošo tāmi, to atkārtoti parakstītu papīra vai elektroniskā dokumenta formā nav nepieciešams iesniegt.
26.5.2.  elektroenerģijas inženiertīklu ierīkošanai vai atjaunošanai, lai objektu aprīkotu ar autonomu apgaismojumu:
[bookmark: _Hlk217043452]26.5.2.1. darbu organizēšanas projekts vai skaidrojošais apraksts par plānotajiem darbiem;
26.5.2.2. projekta objekta plānojums no aktuālās būves vai telpu grupas kadastrālās uzmērīšanas lietas, kurā redzama projekta objekta platība un izvietojums būvē;
26.5.2.3. projekta risinājumi, tai skaitā, rasējumi, kuri attiecas uz Tāmē norādītiem darbiem;
26.5.2.4.  būvdarbu līgums ar pielikumiem, tai skaitā, tāmi un grafiku, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām;
26.5.2.5. Tāme, kurā ir norādītas visas būvdarbu līgumā paredzētās būvniecības izmaksas projekta ietvaros veicamajiem darbiem, atsevišķi uzrādot attiecināmo izmaksu aprēķina summu, no kuras tika aprēķināta pieprasītā līdzfinansējuma summa; Tāmi sagatavo atbilstoši paraugam (Nolikuma 11. pielikums), pielietojot tīmekļa vietnē www.atjauno.riga.lv pieejamo elektronisko formu. Tāme jāiesniedz papīra vai elektroniskā dokumenta (e-doc) formā, kā arī elektroniski .xls faila formātā, saglabājot aprēķina formulas.  Tāmi sagatavo sertificēts būvinženieris un saskaņo būvkomersants, ar kuru ir noslēgts būvdarbu līgums. Tāmei jābūt parakstītai no darbu veicēja un līdzfinansējuma saņēmēja puses. Gadījumos, ja Tāmē ietvertie darbi un tās noformējums ir identiski ar būvdarbu līguma pielikumā esošo tāmi, to atkārtoti parakstītu papīra vai elektroniskā dokumenta formā nav nepieciešams iesniegt.

26.5.3. [bookmark: _Hlk214961204] Durvju ailu jaunai būvniecībai vai pārbūvei, kā arī ugunsdrošo durvju uzstādīšanai: 
26.5.3.1. tehniskie risinājumi – skaidrojošais apraksts par plānotajiem darbiem un rasējumi vai grafiskie dokumenti;
26.5.3.2. tehniskā specifikācija (izmēri, materiāls);
26.5.3.3. projekta objekta plānojums no aktuālās būves vai telpu grupas kadastrālās uzmērīšanas lietas, kurā redzama projekta objekta platība un izvietojums būvē, kā arī redzama durvju uzstādīšanas vieta;
26.5.3.4. ja projekta ietvaros paredzēti būvdarbi – būvdarbu līgums ar pielikumiem, tai skaitā, tāmi un grafiku, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām. Citos gadījumos – pirkuma vai piegādes līgums ar pielikumiem;
26.5.3.5. Tāme, kurā ir norādītas visas būvdarbu līgumā paredzētās būvniecības izmaksas projekta ietvaros veicamajiem darbiem, atsevišķi uzrādot attiecināmo izmaksu aprēķina summu, no kuras tika aprēķināta pieprasītā līdzfinansējuma summa; Tāmi sagatavo atbilstoši paraugam (Nolikuma 11. pielikums), pielietojot tīmekļa vietnē www.atjauno.riga.lv pieejamo elektronisko formu. Tāme jāiesniedz papīra vai elektroniskā dokumenta (e-doc) formā, kā arī elektroniski .xls faila formātā, saglabājot aprēķina formulas. Tāmi sagatavo sertificēts būvinženieris un saskaņo būvkomersants, ar kuru ir noslēgts būvdarbu līgums. Citos gadījumos (kas nav būvdarbi) – tāmi sagatavo darbu veicējs, pielietojot tīmekļa vietnē www.atjauno.riga.lv pieejamo Lokālās tāmes elektronisko formu (Nolikuma pielikums Nr. 10). Tāmei jābūt parakstītai no darbu veicēja (pakalpojuma sniedzēja) un līdzfinansējuma saņēmēja puses. Lokālo tāmi jāiesniedz papīra dokumenta vai elektroniski (e-doc) formā un neparakstīta elektroniski .xls faila formātā, saglabājot aprēķina formulas. Gadījumos, ja Tāmē ietvertie darbi un tās noformējums ir identiski ar būvdarbu vai līguma par darbu veikšanu pielikumā esošo tāmi, to atkārtoti parakstītu papīra vai elektroniski e-doc dokumenta formā nav nepieciešams iesniegt;
26.5.4. [bookmark: _Hlk119577843] atkritumu vai būvgružu izvešanai no projekta objekta:
 26.5.4.1. skaidrojošais apraksts par plānotajiem darbiem, iekļaujot informāciju par plānoto atkritumu/būvgružu daudzumu (m3), kas tiks izvests;
 26.5.4.2. projekta objekta plānojums no aktuālās būves vai telpu grupas kadastrālās uzmērīšanas lietas, kurā redzama projekta objekta platība un izvietojums būvē;
 26.5.4.3. līgums ar pakalpojuma sniedzēju, kurš ir saņēmis attiecīgu atļauju atkritumu pārvadāšanai vai līgums ar atkritumu poligona apsaimniekotāju, ja atkritumu izvešanu veic līdzfinansējuma saņēmējs;
 26.5.4.4. projekta objekta apsekošanas akts (Nolikuma pielikums Nr.3) ar fotofiksācijām, kurā fiksēts atkritumu daudzums (m3);
26.5.5.  ūdens ņemšanas vietas ierīkošana projekta objektā:
26.5.5.1. darbu organizēšanas projekts vai skaidrojošais apraksts par plānotajiem darbiem;
26.5.5.2. projekta objekta plānojums no aktuālās būves vai telpu grupas kadastrālās uzmērīšanas lietas, kurā redzama projekta objekta platība un izvietojums būvē;
26.5.5.3. projekta risinājumi, tai skaitā, rasējumi, kuri attiecas uz Tāmē norādītiem darbiem;
26.5.5.4.  būvdarbu līgums ar pielikumiem, tai skaitā, tāmi un grafiku, no kuriem ir iespējams iegūt nepārprotamu informāciju par būvdarbu izpildes termiņiem, būvdarbu apjomiem un summām;
26.5.5.5. Tāme, kurā ir norādītas visas būvdarbu līgumā paredzētās būvniecības izmaksas projekta ietvaros veicamajiem darbiem, atsevišķi uzrādot attiecināmo izmaksu aprēķina summu, no kuras tika aprēķināta pieprasītā līdzfinansējuma summa; Tāmi sagatavo atbilstoši paraugam (Nolikuma 11. pielikums), pielietojot tīmekļa vietnē www.atjauno.riga.lv pieejamo elektronisko formu. Tāme jāiesniedz papīra vai elektroniskā dokumenta (e-doc) formā, kā arī elektroniski .xls faila formātā, saglabājot aprēķina formulas. Tāmi sagatavo sertificēts būvinženieris un saskaņo būvkomersants, ar kuru ir noslēgts būvdarbu līgums. Tāmei jābūt parakstītai no darbu veicēja un līdzfinansējuma saņēmēja puses. Gadījumos, ja Tāmē ietvertie darbi un tās noformējums ir identiski ar būvdarbu līguma pielikumā esošo tāmi, to atkārtoti parakstītu papīra vai elektroniskā dokumenta formā nav nepieciešams iesniegt.
26.6. no darbu veicēja (pakalpojuma sniedzēja) un līdzfinansējuma saņēmēja puses parakstīts projekta īstenošanas laika grafiks, kas ir noformēts saskaņā ar Nolikuma 5. pielikumu, pielietojot tīmekļa vietnē www.atjauno.riga.lv pieejamo elektronisko formu. Projekta īstenošanas laika grafikā norādītajām projekta ieviešanas aktivitātēm darbu veikšanas ietvaros jāsakrīt ar Tāmē vai Lokālā tāmē norādītiem darbiem, kā arī būvdarbu līgumā vai pakalpojuma līgumā noteiktajām aktivitātēm un izpildes termiņiem. Laika grafikā jābūt noteiktam kopējam projekta īstenošanas termiņam, nepārsniedzot Nolikuma 13. punktā noteikto projekta noslēdzošās aktivitātes īstenošanas maksimālo beigu termiņu;
26.7. Būvniecības dokumentācijas izstrādes izdevumus apliecinošie dokumenti:
26.7.1. būvniecības dokumentācijas izstrādātāja piestādītos rēķinus par pilnu Tāmē noteikto darbu izpildi (turpmāk – Rēķini);
26.7.2. maksājumu apliecinošos dokumentus (bankas apliecināts veiktā maksājuma uzdevums vai bankas elektroniski parakstīts maksājuma uzdevums, kurš ir iesniegts uz elektronisko datu nesēja atbilstoši Departamenta norādījumiem), kuros:
26.7.2.1. kā maksājuma saņēmējs ir norādīts būvniecības dokumentācijas izstrādātājs;
26.7.2.2. maksājuma mērķī ir norāde uz Rēķiniem vai būvniecības dokumentācijas izstrādes līguma izpilddokumentiem, kas ļauj nepārprotami secināt, ka ir apmaksāts būvniecības dokumentācijas izstrādes līguma priekšmets;
26.7.3. būvniecības dokumentācijas izstrādes līguma (ar visiem pielikumiem) kopija.

V. Projekta dokumentu noformēšana un iesniegšana

27. Projekts uzskatāms par iesniegtu, ja :
27.1. līdz 12.02.2027. plkst. 9:00 papīra dokumenta veidā iesniegti vismaz šādi dokumenti:
27.1.1.  projekta titullapa, kas noformēta atbilstoši nolikuma 28.3. apakšpunktā noteiktajam;
27.1.2.  projekta satura rādītājs (Nolikuma 4. pielikums), kurā ir uzskaitīti visi dokumenti, kas iesniedzami Konkursa ietvaros;
27.1.3.  aizpildīta un parakstīta Pieteikuma veidlapa (Nolikuma 1. pielikums); 
27.1.4.  elektroniskā sūtījuma ekrānattēls, kas apliecina, ka projekta sastāvā esošie dokumenti iesniegti elektroniski un kurā redzams elektroniskā sūtījuma adresāts, nosūtīšanas datums un laiks, kā arī pievienotie faili (ja attiecināms);
27.1.5.  pārējie projekta dokumenti (Nolikuma 26. Punkts), ja tos paredzēts iesniegt papīra formātā (ja attiecināms;
27.2. līdz iepriekšējās darba dienas plkst. 17:00. elektroniski  iesniegti  pārējie projekta sastāvā esošie dokumenti (Nolikuma 26. punkts), ja tos paredzēts iesniegt elektroniski (ja attiecināms);
27.3. ir ievērots nosacījums, ka dokumentiem jābūt sagatavotiem latviešu valodā, datorrakstā, jābūt skaidri salasāmiem, bez labojumiem un dzēsumiem, dokumentiem svešvalodās jābūt pievienotam tulkojumam valsts valodā.
28. Iesniedzot projekta dokumentus papīra formātā:
28.1. Nolikuma 27.1. apakšpunktā norādītajiem dokumentiem jāpievieno pārējie (Nolikuma 26. punkts) projekta dokumenti, kas tiek iesniegti parakstīti, sašujot tos vienā sējumā atbilstoši satura rādītājā (Nolikuma 4. pielikums) norādītajai secībai un ievietoti vienā slēgtā aploksnē;   
28.2. Projekta dokumentus - oriģinālus vai to atvasinājumus sagatavo un iesniedz, ievērojot Ministru kabineta 04.09.2018. noteikumus Nr. 558 „Dokumentu izstrādāšanas un noformēšanas kārtība”;
28.3. Projekta titullapā norāda šādu informāciju (Nolikuma 27.1.1. apakšpunktā minētais dokuments):
28.3.1.  Mājokļa adrese un kadastra apzīmējums;
28.3.2.  informācija par Līdzfinansējuma saņēmēju: 
28.3.2.1. juridiskām personām – nosaukums un reģistrācijas numurs;
28.3.2.2. fiziskām personām – vārds un uzvārds; 
28.3.3.  Konkurss, kurā ir iesniegts projekts;
28.3.4.  projekta ietvaros paredzētās darbības saskaņā ar Nolikuma 19. punktu;
28.3.5.  pieprasītā Līdzfinansējuma summai;
28.4. Iesniedz slēgtā aploksnē, uz kuras ir norādīta šāda informācija:
28.4.1.  saņēmējs: Rīgas valstspilsētas pašvaldības Īpašuma departaments;
28.4.2.  norāde “Konkursam “Rīgas līdzfinansējums dzīvojamo māju pielāgošanai patvertņu izveidei 2027. gadā””;
28.4.3.  Mājokļa adrese un kadastra apzīmējums;
28.4.4.  informācija par līdzfinansējuma saņēmēju, ievērojot Nolikuma 28.3.2. apakšpunktā noteikto;
28.4.5.  līdzfinansējuma saņēmēja korespondences adrese un aktīvā elektroniskā pasta adrese;
28.5. Dokumentus iesniedz:
28.5.1.  personīgi Departamenta Klientu apkalpošanas centrā (turpmāk - KAC),  Kalēju ielā 10, Rīgā. KAC darba laiki norādīti tīmekļa vietnē id.riga.lv. Iesniedzot projektu tiek aizpildīta apstiprinājuma veidlapa (Nolikuma 12. pielikums) vai;
28.5.2.  nosūta ar kurjeru Departamenta Būvju sakārtošanas pārvaldei (turpmāk – BSP) pēc adreses: Rīgas valstspilsētas pašvaldības Īpašuma departamenta Būvju sakārtošanas pārvalde, Riharda Vāgnera iela 5, Rīga, LV – 1050.
28.6. Visi ar kurjeru nogādātie sūtījumi, kuri tiks saņemti pēc Nolikuma 27.1. apakšpunktā norādītā termiņa, vai uz kuru aploksnēm nav norādīta Nolikuma 28.4. apakšpunktā minētā informācija, neatvērti vienas darba dienas laikā tiks nosūtīti pa pastu uz aploksnē norādīto sūtītāja korespondences adresi. Departaments neatbild par kurjerpasta nogādāto sūtījumu nokavējumiem. Projekti, kuri tiek iesniegti ar nokavēšanos personīgi, netiek pieņemti.
29. Iesniedzot projekta dokumentus elektroniski:
29.1. Dokumentiem (dokumentu oriģināliem vai to atvasinājumiem) jābūt  parakstītiem ar drošu elektronisko parakstu, kurš satur laika zīmogu;
29.2. Projekta dokumentus - oriģinālus vai to atvasinājumus sagatavo un iesniedz, ievērojot Ministru kabineta 28.06.2005. noteikumus Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”;
29.3. Dokumentus iesniedz : nosūtot uz Departamenta e-pasta adresi: atjauno@riga.lv vismaz vienu darba dienu pirms 27.1. punktā norādīto dokumentu  iesniegšanas (līdz iepriekšējās darba dienas plkst. 17:00)., elektroniskā sūtījuma teksta daļā iekļaujot norādi uz konkursu, projekta objekta adresi un kadastra apzīmējumu.

VI. Projekta vērtēšanas kritēriji

30. Iesniegtie projekti tiek vērtēti pēc šādiem kritērijiem:

	 
	Kritērijs 
	Maksimālais punktu skaits 

	30.1.
	Atbalstāmo darbību aktualitāte (nozīmīgums): 
	 

	
	
kompleksa darbu veikšana, kuras ietvaros tiek veikta atkritumu/būvgružu izvešana vai ūdens ņemšanas vietas ierīkošana, kopā ar vismaz vienu no citām atbalstāmajām darbībām
	3 (punkti tiek pieskaitīti pie otra izvēlētā atbalstāmo darbību punktu skaita)

	
	ventilācijas sistēmas ierīkošana
	9  

	
	elektroenerģijas inženiertīklu ierīkošana vai atjaunošana un objekta aprīkošana ar autonomu apgaismojumu
	8  

	
	ugunsdrošu ieejas durvju uzstādīšana
	7

	30.2.
	Būves galvenais lietošanas veids:  
	 

	
	ēkas galvenais lietošanas veids ir “triju vai vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir 16 vai vairāk dzīvokļu  
	10 

	
	ēkas galvenais lietošanas veids ir “triju vai vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir no 6 līdz 15 dzīvokļu  
	8 

	
	ēkas galvenais lietošanas veids ir “triju vai vairāku dzīvokļu māja”, neatkarīgi no dzīvojamās mājas īpašuma formas (dzīvokļu īpašumos sadalīta dzīvojamā māja vai kopīpašums), kurā ir no 3 līdz 5 dzīvokļu  
	6 

	 
	 
	Projekta vērtējumu par kvalitātes kritērijiem veido katrā kvalitātes kritērijā piešķirto punktu kopsumma 



VII. Projekta vērtēšana, lēmuma pieņemšana un paziņošana,
Līguma noslēgšana

31. Komisija lemj par projektiem līdz 07.05.2027.
32. Projekts nav pieļaujams un atstājams bez izskatīšanas, ja:
32.1. Līdzfinansējuma saņēmējs neatbilst Nolikuma 23. punkta prasībām;
32.2. Mājoklis neatbilst Nolikuma 6. punkta prasībām;
32.3. Projekta objekts neatbilst Nolikuma 7. punkta vai 26.3. apakšpunkta prasībām;
32.4. [bookmark: _Hlk214011198]Projekta sastāvā nav iesniegts paskaidrojuma raksts ar PAD atzīmi par būvdarbu uzsākšanas nosacījumu izpildi vai, ja Būvniecības informācijas sistēmā nav iesniegts paziņojums par būvniecību (ja attiecināms);
32.5. Projekta sastāvā esošā Nolikuma 27.1. apakšpunktā norādītā dokumentācija iesniegta pēc 12.02.2027., plkst. 9:00.
33. [bookmark: _Hlk101962610]Departaments līdz 12.03.2027. pārbauda iesniegtos dokumentus.
34. [bookmark: _Hlk101951310]Departaments vai BSP atstāj projektu bez virzības, ja:
34.1. iesniegtajā paskaidrojuma rakstā nav PAD atzīmes par būvdarbu uzsākšanas nosacījumu izpildi, bet pieteikums minētās atzīmes saņemšanai ir iesniegts PAD vismaz 5 darba dienas pirms projekta iesniegšanas termiņa beigām;
34.2.  projekta sastāvā nav iesniegti Nolikuma IV nodaļā norādītie dokumenti, vai tajos konstatēti trūkumi. 
35.  Departaments vai BSP aicina līdzfinansējuma saņēmēju noteiktā termiņā novērst Nolikuma 34. punktā minētos trūkumus, nosūtot paziņojumu uz projekta pieteikumā norādīto elektroniskā pasta adresi, neizmantojot drošu elektronisko parakstu.
36. [bookmark: _Hlk100068071][bookmark: _Hlk156896246]Līdzfinansējuma saņēmējam saistošu termiņus, pieprasāmos un iesniedzamos dokumentus, kā arī izpildāmās darbības Nolikuma 34. punktā minēto trūkumu novēršanai, nosaka Departaments vai BSP.
37. Ja Līdzfinansējuma saņēmējs Departamenta vai BSP noteiktajā termiņā nenovērš projekta trūkumus, Komisija atstāj projektu bez izskatīšanas.
38. Projekts ir pieļaujams, ja Komisija nelēma par tā atstāšanu bez izskatīšanas.
39. Pieļaujamos projektus Komisija vērtē pēc Nolikuma 30. punktā norādītiem kritērijiem. Novērtētos projektus sarindo dilstošā secībā atbilstoši piešķirto punktu kopsummai, sākot ar visaugstāk novērtēto projektu. Ja diviem vai vairāk projektiem ir piešķirta vienāda punktu kopsumma, augstākā vieta ir visagrāk iesniegtajam projektam. 
40. Projektus, kas pārsniedz Nolikuma 4. punktā norādīto apstiprināmo projektu skaitu vai kuriem nav pieejami naudas līdzekļi, Komisija noraida.
41. Par projektiem, kas nav noraidīti, Komisija pieņem lēmumus par apstiprināšanu ar vai bez nosacījumiem.
41.1. Komisija apstiprina projektu bez nosacījumiem, ja attiecināmo izmaksu aprēķinā vai pieprasītās Līdzfinansējuma summas aprēķinā nav aritmētisko kļūdu;
41.2. Komisija apstiprina projektu ar nosacījumiem, ja:
41.2.1. attiecināmo izmaksu aprēķinā vai pieprasītā Līdzfinansējuma summas aprēķinā ir aritmētiskās kļūdas;
41.2.2. projekta Tāmē ir konstatētas neattiecināmās izmaksas.
42. Komisijas lēmumu paziņo līdzfinansējuma saņēmējam 10 (desmit) darba dienu laikā pēc Komisijas sēdes dienas.
43. Komisija var izbeigt Konkursu bez rezultātiem, ja:
43.1. nav iesniegts neviens projekts;
43.2. visi projekti ir atstāti bez izskatīšanas;
43.3. konstatē citu būtisku iemeslu, kas liedz turpināt Konkursa norisi.
44. Gadījumā, ja apstiprināto projektu skaits nesasniedz Nolikuma 4.punktā noteikto Departamenta administrēšanas kapacitāti, tad Komisija pieņem lēmumu par kapacitātes pārpalikuma pārdali starp finansiālā atbalsta programmām, kurās atbilstoši ārējiem normatīvajiem aktiem Komisijai ir deleģētas tiesības izdot individuālos tiesību aktus.
45. Gadījumā, ja par kādu no apstiprinātiem projektiem netiek noslēgts līgums, vai līgums tiek izbeigts pirms termiņa, neveicot līdzfinansējuma maksājumu, Komisijai ir tiesības piedāvāt noslēgt līgumu Nolikuma 40. punktā minētajam līdzfinansējuma saņēmējam ar nosacījumu, ka projekts un līdzfinansējuma saņēmējs tiek atkārtoti novērtēti atbilstoši Nolikuma prasībām. Piedāvājums tiek nosūtīts līdzfinansējuma saņēmējam, kura projektam ir nākamais augstākais Nolikuma 39. punktā minētais vērtējums un kura projekta īstenošanai Departamentam ir pieejami naudas līdzekļi, kā arī to pieļauj Departamenta administrēšanas kapacitātes ietvaros noteiktais apstiprināmo projektu skaits.
46. Līgumu līdzfinansējuma saņēmējs paraksta ne vēlāk kā 30 (trīsdesmit) kalendāra dienu laikā pēc Komisijas lēmuma paziņošanas. Ja līgums netiek parakstīts šajā punktā noteiktajā termiņā, līdzfinansējuma saņēmējs zaudē tiesības parakstīt līgumu un saņemt līdzfinansējumu.



Komisijas priekšsēdētāja vietniece								I.Miķelsone

1

20

